11 



pontosság jellemzi ; többet adott erre, mint szó szépségére, habár 

 tagadhatatlan, hogy az utóbbira is képes volt s nem egy értekezé- 

 sének szerencsésen választott czime is, péld. » Kegyetlen anyák « 

 vagy »Egy félreismert ártatlanság « ; e mellett tanúskodik ; leghatá- 

 rozottabban pedig az a bevezetés s az egész anyag elrendezése és 

 kifejtése, a melyet a kolumbácsi légyről írt dolgozatában alkal- 

 mazott. 



Az iránt, a mit az » ismeretek terjesztésének « nevezünk, s a 

 mi Magyarországon közszükség is, helyes érzéke volt s mind sze- 

 rencsésebben találta el a hangot is, a mint ezt a Természettudo- 

 mányi Közlönyben írt czikkei és apró közleményei tanúsítják. 



Munkáinak értékét még inkább emelte a rajz, mely rendkí- 

 vül finom formaérzékről, helyes felfogásról tanúskodott, s még az 

 osztrákok is — kik a magyar tehetség elismerésében oly czélzato- 

 san fukarok — elismerték Tömösváry Ödön kiváló voltát 

 e téren. *) 



A mi ezentúl következik, az már csak a haldoklás szo- 

 morú útja. 



A múlt év február 20-án értekezett a Természettudományi Tár- 

 sulat szakülésén a Thalassomyia congregata új légyfajról s ez volt 

 utolsó nyilvános előadása. 



Ekkor már a tompa hang s egész lénye búsan szólt barátai- 

 hoz — pedig ő azt hitte, hogy még előtte az élet, hiszen röviddel 

 e szakülós után, 1884 áprilisben kinevezte a földmivelósi minisz- 

 térium a kassai gazdasági tanintézethez segédtanárrá. 



Vágyott oda, még azon az áron is, hogy el kell hagynia a 

 tudományos központot, melyhez csak ideiglenes kenyér kötötte, 

 szive pedig megsürgette az állandóságot, a melyre bizony itt a köz- 

 pontban is érdemes, nagyon érdemes lett volna. 



Még 1883-ban ismerkedett meg Kuliffay Mariskával, kezét 

 megkérte s meg is kapta ; ezért törekedett ő minden áron állandó 

 kenyérre — hisz vőlegény volt, hisz esküdnie kellett, boldogság, 

 nyugalom várt reája — úgy látta ő ! 



Baja pedig folyton súlyosbodott; lázas volt, a köhögés gyö- 

 törte -kinozta, s mindez még fokozódott Kassa levegőjében, hol elő- 

 adásait megkezdette. 



*) Mik József, bécsi dipterologus (Wiener Eatom. Zeitung. III. p. 224) 

 így nyilatkozik : »Die Zeichnungen Tömösváry's zeicknen sich durch richtige Auf- 

 fassung und klare Darstellung aus.« 



